Man vas wat glo kind (11) verkrag, vermoorArgieffoto: Nico Strydom Die 44-jarige man wat glo ŉ 11-jarige meisie van Cullinan, oos van Pretoria, verkrag en vermoor het, is in hegtenis geneem. Maroela Media het verlede week berig die Pretoriase polisie het ŉ volskaalse soektog na die verdagte, wat aan hulle bekend was, van stapel gestuur nadat hy die meisie verlede Maandagmiddag in die Refilwe-nedersetting verkrag en vermoor het. Die man het ná die voorval op vlug geslaan en is Dinsdagaand in Bronkhorstspruit aangekeer. “Die polisie het inligting ontvang oor waar die verdagte hom bevind en het dit opgevolg. Hy is by sy skuilplek aangetref en in hegtenis geneem,” het kapt. Kay Makhubele, polisiewoordvoerder, Woensdag gesê. Die verdagte moet binnekort in die Cullinan-landdroshof verskyn op aanklagte van moord en verkragting.